# Príloha č. 1 – Opis predmetu zákazky

„Výzva č. 2 - Respirátor FFP2 bez výdychového ventilu“ sa zadáva v rámci DNS vyhláseného verejným obstarávateľom Hlavné mesto SR Bratislava. Kompletné informácie o predmetnej výzve a DNS nájdete na tejto adrese:

https://josephine.proebiz.com/sk/tender/12479/summary

## Stručný opis predmetu zákazky:

Predmetom výzvy č. 2 je kúpa a dodanie **respirátorov FFP2 bez výdychového ventilu v celkovom množstve 120 000ks** na doplnenie skladových zásob pre zabezpečenie ochrany zamestnancov   
a verejnosti, s ktorou zamestnanci verejného obstarávateľa prichádzajú do kontaktu s voľne šíriacou sa vírusovou a alebo inou pandémiou.

## Zoznam príslušných CPV kódov:

|  |  |
| --- | --- |
| 33100000-1 | Zdravotnícke vybavenie |
| 18143000-3 | Ochranný výstroj |

## Lehota dodania

Predmet zákazky je potrebné dodať najneskôr **do 5 pracovných dní** odo dňa účinnosti kúpnej zmluvy.

## Podrobný opis predmetu zákazky:

Respirátory vyrobené z elektrostatického filtračného materiálu s filtračnou technológiou s nízkym odporom pri dýchaní s jemným ukončením okrajov respirátora, s reliéfnym vrchným panelom znižujúcim zahmlievanie okuliarov univerzálnej veľkosti, s formovateľnou nosovou sponou všitou do respirátora. Respirátory musia byť individuálne balené po 1ks. Minimálna životnosť výrobku je 24 mesiacov.

**Respirátor FFP2 bez výdychového ventilu spĺňajúci harmonizačnú normu:**

EN 149:2001+A1:2009 alebo ekvivalent

**Požadovaný typ a konštrukcia respirátora:** skladací typ – 2panelová konštrukcia

**Požadované uchytenie respirátora:**

**-** uchytenie 2 samostatnými elastickými ramienkami,

- uchytenie za ušami je postačujúce.

**Požiadavky na predloženie:**

• Technického (produktového) listu výrobku obsahujúci fotky viditeľne zobrazujúce celý výrobok

vrátane ramienok a spôsobu ich uchytenia,

• EÚ vyhlásenie o zhode,

• Certifikát EU skúšky typu,

• Návod na používanie a údržbu v slovenskom jazyku.

### Osobitné požiadavky na plnenie:

* Dodanie a vyskladnenie **na max. dvadsaťpäť (25) odberných miest v rámci mesta Bratislavy**, len v pracovných dňoch v čase od 8:00 hod. do 15:00 hod., pričom dodanie je potrebné avizovať minimálne dva pracovné dni vopred. Odberné miesta s kontaktnými osobami pre prevzatie dodávaného tovaru budú oznámené v čase odoslania výzvy ku poskytnutiu súčinnosti pre podpísanie kúpnej zmluvy.
* Verejný obstarávateľ požaduje dodanie nových, nepoužívaných respirátorov v originálnom neporušenom balení.
* Úspešný uchádzač je povinný dodať celý predmet zákazky naraz.
* Verejný obstarávateľ má právo odmietnuť prevzatie tovaru pre preukázateľné vady dodaného tovaru (napr. nedostatočná kvalita, nedodržanie špecifikácie a požiadaviek na tovar, poškodený obal tovaru a pod.).
* Verejný obstarávateľ má právo do 14 dní od prevzatia tovaru vrátiť nepoškodený tovar   
  v pôvodných obaloch, ak zistí, že tovar nespĺňa ktorúkoľvek z požadovaných technických špecifikácií vyžadovaných na predmet zákazky alebo nespĺňa osobitné požiadavky na plnenie.